- Hindi News
- National
- थोड़ी सी लापरवाही कान की सुरक्षा के लिए हो सकती है खतरनाक : डॉ. केरकेट्टा
थोड़ी सी लापरवाही कान की सुरक्षा के लिए हो सकती है खतरनाक : डॉ. केरकेट्टा
शुक्रवार को यहां अंतरराष्ट्रीय कान की देखभाल दिवस मनाया गया। यह कार्यक्रम एनसीडी (नान कम्युनिकेबल डिजिटल) सेल के द्वारा आयोजित किया गया था। जिसके तहत जिला अस्पताल में कान के रोग के मरीजों की जांच की गई एवं उन्हें कानों की देखभाल के बारे में बताया गया। एनसीडी के नोडल अधिकारी एवं कान, नाक, गला रोग विशेषज्ञ डॉ. आरएन केरकेट्टा ने मरीजों की जांच कर उन्हें दवाइयां दी व जरूरी समझाइश भी दी।
डॉ. केरकेट्टा ने बताया कि थोड़ी सी लापरवाही कान के लिए खतरनाक साबित हो सकती है। उन्होंने कहा कि कई बार लोग बगैर जानकारी के लोगों की सलाह पर कान में तेल या अन्य जड़ी-बूटियां डालते हैं, जो सही नहीं है। इसके अलावा कानों की समस्या को कई लोग हल्के में लेकर उसका समुचित उपचार नहीं कराते हैं, जो बाद में बड़ी समस्या बन जाती है। उन्होंने कहा कि अगर कान में मैल जम जाए और ठीक से सफाई नहीं की जाए, तो मैल की परत धीरे-धीरे पत्थर जैसा रूप धारण कर लेती है। इससे कान का रास्ता बंद हो जाता है और रोगी को दर्द के साथ ऊंचा भी सुनाई देने लगता है। ऐसे में अगर शुरुआत से ही कुछ बातों का ध्यान रख लिया जाए, तो लोग इस समस्या से दो बच सकते हैं।
इन्हे नहीं करें नजरअंदाज
कान, नाक व गला रोग विशेषज्ञ डॉ. आरएन केरकेट्टा ने कहा कि अगर घर का कोई सदस्य तेज आवाज में टीवी देखता है और आपको बार-बार पुकारने पर सुनता नहीं तो इस नजर अंदाज न करें। कभी-कभी गले और शरीर की एलर्जी की वजह से कान के पर्दे के पीछे पानी जमा हो जाता है। इससे पीड़ित को कम सुनाई देने का साथ-साथ कान में दर्द की शिकायत भी रहती है। यही आगे जाकर कान में पस और संक्रमण का कारण बन जाती है। इसलिए एलर्जी होने पर तुरंत किसी ईएनटी विशेषज्ञ से जांच कराएं। अगर कान में थोड़ा सा पानी चला जाए, तो कान में फंगस का संक्रमण हो जाता है। इन हालात में तुरंत चिकित्सक से सलाह लें।
बरते ये सावधानियां
डॉ. केरकेट्टा ने कहा कि नहाते समय इस बात का विशेष ख्याल रखें कि कान में पानी न जाए। खासकर स्विमिंग पूल में नहाते समय कान में पानी न जाए, इसके लिए विशेष सावधानी बरतें। कान में मैल और गंदगी की परत न जमने दें और कान की साफ-सफाई का विशेष ध्यान रखें। कान में खुजली होने पर किसी भी प्रकार का तेल न डालें। गंदी और संक्रमण फैलाने वाली चीज से कान की सफाई न करें। कान के दर्द को नजर-अंदाज न करें। कान की सफाई के लिए कोई नुकीली चीज उसमें न डालें। आजकल मोबाइल फोन इस्तेमाल जितना तेजी से बढ़ा है उसका बुरा असर भी कानों पर पड़ता दिख रहा है। मोबाइल धारकों को उन्होंने सलाह है कि ज्यादा तेज म्यूजिक सुनने या फोन पर लंबी बात करने से बचें। फोन को गर्दन और कानों के बीच दबा कर सुनने की आदत भी परेशानी खड़ी कर सकती है। इससे जहां तक हो सके बचें।
tgl_Latn sot_Latn hin_Deva hin_Deva hin_Deva hin_Deva awa_Deva hin_Deva hin_Deva hin_Deva